ดีอีเอส ห่วงสถานการณ์ข่าวปลอมซ้ำเติมปัญหาเศรษฐกิจ หลังพบในรอบสัปดาห์มีการส่งข้อมูลแอบอ้างสถาบันการเงินเปิดให้กู้เงินแบบให้เปล่า
นางสาวนพวรรณ หัวใจมั่น โฆษกกระทรวงดิจิทัลเพื่อเศรษฐกิจและสังคมฝ่ายการเมือง (ดีอีเอส) กล่าวว่า จากสถานการณ์ทางเศรษฐกิจที่ประชาชนให้ความสำคัญกับปัญหาปากท้องและรายได้ครัวเรือน ส่งผลให้มีการสร้างและเผยแพร่ข่าวปลอม โดยใช้ความกังวลของประชาชนดึงดูดความสนใจและลวงให้มีการส่งต่อข่าวปลอมเพื่อเข้าถึงคนในวงกว้างโดยเริ่มมีความถี่อ้างชื่อสถาบันการเงินว่ามีโปรแกรมเงินกู้เงื่อนไขพิเศษ ที่ไม่สามารถเกิดขึ้นได้ รวมถึงประเด็นที่เกี่ยวกับแรงงานและค่าแรง ที่มีคนสนใจจำนวนมากศูนย์ต่อต้านข่าวปลอม สรุปการรับแจ้งข่าวปลอมประจำสัปดาห์ มีข้อความเข้ามากว่า 11 ล้านข้อความและได้คัดกรองมีข้อความที่ต้องดำเนินการตรวจสอบจำนวน 202 ข้อความ รวมเรื่องที่ต้องดำเนินการตรวจสอบ 91 เรื่อง ในจำนวนนี้เป็นข่าวเกี่ยวกับโควิด 35 เรื่องส่วนข่าวปลอมที่มีคนสนใจสูงสุด ได้แก่ ข่าวมัสยิดกลายเป็นสาขาของธนาคารอิสลาม  1,000 แห่งทั่วประเทศ รองลงมา ใช้นิ้วหัวแม่มือจิกร่องระหว่างปากและใต้จมูก ช่วยคนที่วูบหมดสติให้ฟื้นคืน ข่าวปลอมชาวมุสลิมไทยได้เป็นเจ้าของบัญชีธนาคารอิสลามทุกคนสามารถกู้เงินโดยไม่ต้องใช้หนี้คืนได้  บขส. หยุดเดินรถทุกเส้นทางทั่วประเทศไทยกรมการจัดหางานจัดให้คนว่างงาน หรือหารายได้เสริม เข้าร่วมกิจกรรมเพื่อรับเงินแสน